AU ผุดบ.ย่อยใหม่ “After You Hong Kong“ รองรับการขยายแฟรนไชด์ต่างประเทศ
AU ผุดบ.ย่อยใหม่ “After You Hong Kong“ รองรับการขยายแฟรนไชด์ต่างประเทศ
2 ต.ค. 2561

บริษัท อาฟเตอร์ ยู จำกัด (มหาชน) หรือ AU เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย ว่า ที่ประชุมคณะกรรมการบริษัท ครั้งที่ 4 / 2561 เมื่อวันที่ 1 ตุลาคม 2561 อนุมัติการจัดตั้งบริษัทย่อยใหม่ After You Hong Kong Limited ที่เขตบริหารพิเศษ ฮ่องกงแห่ง สาธารณรัฐประชาชนจีน โดยคาดว่าจะจดทะเบียนบริษัทได้ในเดือน ตุลาคม 2561
โดยบริษัทเข้าถือหุ้นร้อยละ 100 มีทุนจดทะเบียน 10,000 ดอลลาร์สหรัฐฯ หรือประมาณ 322,790.36 บาท แบ่งออกเป็น 10,000 หุ้น มูลค่าหุ้นละ 1 ดอลลาร์ สหรัฐอเมริกาหรือ 32.28 บาท โดยมีวัตถุประสงค์เพื่อรองรับการดำเนินงานหรือการทำสัญญารองรับธุรกิจแฟรนไชด์ในหลายประเทศนอกราชอาณาจักรไทย
อนึ่ง ขนาดรายการดังกล่าว ไม่เข้าข่ายเป็นรายการที่ต้องเปิดเผยข้อมูล ตามประกาศคณะกรรมการ ตลาดหลักทรัพย์แห่งประเทศไทย เรื่องการเปิดเผยข้อมูลและการปฏิบัติการของบริษัทจดทะเบียนในเรื่องการได้มาหรือจำหน่ายไปซึ่งสินทรัพย์พ.ศ. 2547